钦定古今图书集成/历象汇编/历法典/第051卷 > 日躔历指
## 钦定古今图书集成/历象汇编/历法典/第051卷 > 日躔历指

“历象，以齐七政，今首日躔者何也﹖？”曰：“七政运行，各有
一道，二极各有三百六十经纬度，其度分又各有实，
经纬视经纬，其会合有实，会视会实，望，视望棼然不
齐，首日躔者，乃所以齐之也。日躔之能齐七政奈何？”
曰：“凡测量之法，必自其根始。如度树之短长，地其根
也；度舟行之远近，水，次其根也。度天行之根有二：其
一在天行之内，岁首是也。古法以今岁之十一月冬
至为来年之天正岁首。冬至者，则日轨高度分之极
少，日躔赤道纬之极南也。其一在天行之外，历元是
也。”自昔推历元者，必求上古之积年，后来岁实稍密，
即无数可论，故至《授时》而废不用矣。《授时》以至元辛
巳为历元，以其气应为根，而求通积，“以岁实而一，得
冬至。然此所得者，皆平年之冬至，非定冬至也。今法
以崇祯元年戊辰冬至日子正初刻为历元，依《恒年
表》求其根数，为平冬至，因以法加减之，为定冬至。定
冬至者，岁岁加减，初无通积可求。盖日轨度之真极
少，日躔纬之真极南也。是则天行之两根，舍日躔皆
无从取之矣。”曰：“此两根者，六曜皆有行度，皆可用以
为岁首，为历元，何独日躔乃可乎﹖？”曰：“此其故有二：其
一，七曜之中，独日躔之行甚顺也；其一，以他曜测，不
若以日躔测，甚便也。何谓甚顺？太阳之行与本天之
本行相合为一，繇黄道带之，最中无出入，岁月日时
各平，行有恒度，分无永短，如是者皆终古不易。他曜
之行”于本天，本行之外，各有小轮，各有纬距，度各有
迟疾留逆，时时不等，虽有定法而似无法，何能为他
行之法？譬如畸零不齐之布帛，宜以十寸之尺度之。
若以畸零度畸零，无乃欲齐而棼之乎？故六曜者，畸
零之布帛；日躔者，十寸之尺也。若恒星之东行，与日
相似，亦可谓顺矣。乃行度最迟，必六十馀“年而一度，
二万五千二百馀年而一周。”推步者欲求其变动之
数，卒世而不一得也。且考恒星之经度，必用太阳之
经度，自非二分二至为其准，则，何从定之？星之古测
今测，更多不合。或曰“顺行”，或曰“否”，人自为说，又何从
定之？岂若《日躔》之岁月日时，具可测验，具可推算哉？
何谓甚便？日光甚大，用窥“筒诸器，即分秒可得。诸星
体微光眇，测候颇难。月体大矣，而去地甚近，其视差
甚大，己亦不能为主。”古今法考月离经度者，必因其
食甚时刻，考太阳之经度，加半天周，得太阴之经度。
故自昔名历家，先测太阳，定其行度、经度，次及月、五
星恒星之行度、经纬度，以为定法。是知日行者，诸行
之本也。然历法首步气朔，兹有气而未及朔，何也？曰：
朔望者，日与月比论乃得之也，未论月，虽未可论朔
望也。其不及岁差何也﹖？曰：岁差者，日与恒星比论乃
得之也，未论恒星，未可论岁差也。今以《本法》诸义著
于篇，以资推算焉。

定南北线第一

第一法必待《春秋》分。第二第三法，恒日可用。但论其
理，俱未能定卯酉之真线。何故为太阳本行去离赤
道以前以后，终岁终古，皆不作周圈而作螺旋圈也。
欲得真线，别有本法。